Plava voda u Travniku
<s>Plava voda  je nacionalni spomenik u Travniku,  Bosna i Hercegovina.</s><s>Čine ga groblje na Derventi sa turbetom travničkog muftije Mehmed efendije i njegove supruge Ajiše  i objekat Lutvine (Rudolfove) kahve.</s>

<s>Nalazi se u naselju Šumeće u kojem izvire Plava voda, koja se uz potok Hendek ulijeva u rijeku Lašvu.</s><s>Najzanimljivija lokacija na Plavoj Vodi je Lutvina kahva, mala kafana koju je 18.juna 1887. godine posjetio Rudolf Habsburgovac, pa se od tada koristi i naziv Rudolfova kafana jer je on darovao novac da se kafana obnovi.</s><s>Servira se na tradicionalnom  servisu.</s><s>Upravo na ovom mjestu 1807. godine počinje, i sedam godina kasnije završava, radnja romana "Travnička hronika" Ive Andrića.</s>

<s>Iza ove kafane nalazi se monumentalno turbe travničkog muftije Mehmed efendije i njegove supruge Ajiše, što sve zajedno predstavlja muzej na otvorenom prostoru.</s>

<s>Prostor je nekad obilovao mlinovima, vodenicama i drvenim stupama, koje su tucale hrastovu koru potrebnu za štovljenje kože u brojnim travničkim kožarama.</s><s>Akumulaciono jezero i hidroelektrana su ovdje proizvodili prvu struju za Travnik.</s>

<s>Kulturni pejsaž Plava voda proglašen je za nacionalni spomenik Bosne i Hercegovine.</s>

<s>Reference</s>

<s>Vanjski linkovi 
 Plava voda
 Austrijski princ dao dukat za kafanu
 Turistička zona plava voda</s>

<s>Nacionalni spomenici u Travniku</s>

